Huollon tarkastaja

Huollon tarkastaja on huollon eri aselajien koulutuksen tasoa valvova sekä aselajien kehittämisestä ja suorituskyvystä vastaava upseeri Suomen puolustusvoimissa. Huollon tarkastajana toimii vuonna 2019 eversti Mika Multanen.

Huollon tarkastaja palvelee Maavoimien Esikunnan huolto-osastolla Mikkelissä. Aikaisemmin tehtävä oli sijoitettuna Pääesikunnan maavoimaosastolle. Huollon tarkastaja on samalla huolto-osaston päällikkö Maavoimien Esikunnassa. Vuodesta 2015 alkaen Huollon tarkastaja on samalla myös maavoimien huoltopäällikkö.

Huollon tarkastajan vastaa huoltoaselajin ja kenttähuollon kehittämisestä koko puolustusvoimissa. Hän ohjaa huollon ja logistiikan joukkotuotantoa, vastaa kenttähuoltojoukkojen kehittämisestä ja varustamisesta. Huollon tarkastaja toimii yhteistyössä Pääesikunnan logistiikkapäällikön, ilma- ja merivoimien huoltopäälliköiden kanssa puolustusvoimien logistiikan ja huollon kehittämisessä. Logiikan ja huollon kehittäminen käsittää täydennykset, kuljetukset, kunnossapidon, lääkintähuollon ja huoltopalvelut.

Huollon tarkastajia vuosien varrella

 majuri (everstiluutnantti 1941) Otto Nordenswan – 1944

..
 eversti (1991) Kari Suvanto 1992 – 1997 Pääesikunnassa
 eversti (1996) Heikki Päivärinta 1997 – 2001 Pääesikunnassa
 eversti (1999) Martti Tuomainen 2001 – 2004 Pääesikunnassa
 eversti (2000) Viljo Holopainen 2004 – 2005 Pääesikunnassa
 eversti (2000) Jari Mäenpää 2005 – 2007 Pääesikunnassa
 eversti (2004) Jari Anttalainen 2007 Pääesikunnassa, 2008 – 2009 MAAVE:ssa
 eversti (2007) Risto Kosonen 2009 – 2012 Maavoimien Esikunnassa
 eversti (2010) Jussi-Petri Hirvonen 2012 – 2015 Maavoimien Esikunnassa
 eversti (2014) Jyrki Nurminen 2016 – 2018
 eversti (2018) Mika Multanen 2018 –

Aselajitarkastajat
Tukevat_aselajit